laion/Wikipedia-Exotic huggingface dataset:
מנס ג'ורנל

מנס ג'ורנל (באנגלית: Men's Journal) הוא מגזין לייף-סטייל לגברים אמריקאי, המתמקד בפעילויות חוץ, וכולל כתבות בנושאי טבע, נושאים סביבתיים, בריאות וכושר, סגנון ואופנה. המגזין נוסד בשנת 1992 על ידי יאן ונר מחברת Wenner Media, במטרה ליצור מגזין לגברים פעילים ומצליחים שיספק השראה לסגנון חיים הרפתקני ומתוחכם. בשנת 2017 מכרה Wenner Media את Men's Journal לחברת American Media Inc. בשנת 2022 נרכש המגזין על ידי The Arena Group. כל גיליון של Men's Journal מחולק לשלושה תתי-מדורים: Notebook – כולל את הטרנדים, המוצרים, היעדים, הסגנון והעיצוב העדכניים ביותר. Blueprint – מספק כתבות מדעיות עדכניות ועצות מומחים בנושא דיאטה, כושר גופני ופעילות גופנית. Gear Lab – מדריך חודשי לקונים הכולל את המוצרים הנבדקים והמומלצים: טכנולוגיה, כלים וצעצועים. Men's Journal שוכר מומחים לבדיקת המוצרים, והמוצרים בעלי הביצועים הטובים ביותר במהלך השנה מופיעים בגיליון דצמבר תחת הכותרת "Gear of the Year". ב-6 באפריל 1992 הניו יורק טיימס הודיע על השקת מגזין Men's Journal, ואמר: "הגיליון הראשון של Men's Journal, מגזין לגברים שמתעניינים בהרפתקאות, כושר וספורט משתתף, יופיע על דוכני העיתונים ב-13 באפריל. ... גיליון ה-180 עמודים של Men's Journal נושא 83 עמודי מודעות. Straight Arrow תחלק 135,000 עותקים בדוכנים במחיר כיסוי של 3 דולר כדי לבדוק את התעניינות הקוראים." בשנים שלאחר מכן, יאן ונר החליף שוב ושוב את עורך המגזין, לעיתים קרובות ללא סיבה ברורה. באוגוסט 2002 דווח על ידי הניו יורק טיימס שמנס ג'ורנל מתחיל להתחרות ישירות עם מגזינים כלליים לגברים כמו אסקווייר ו-GQ, ועורך המגזין, סיד אוונס, יוחלף ברוברט ל. וואלאס. בשנת 2017, מכרה Wenner Media את המגזין, המוציאה לאור של ה-National Enquirer. ביולי 2017 מונה גרג עמנואל לתפקיד מנהל התוכן הראשי של המגזין, במקומו של מארק הילי. באוגוסט 2017, המגזין החל לשלב את Men's Fitness במהדורה המודפסת שלו, מה שהעלה את מספר העמודים ואת תדירות ההוצאה ל-12 גיליונות בשנה. בפברואר 2020, הודיעה American Media על פיטוריהם של כל עובדי המערכת של Men's Journal בניו יורק, כ-20 איש. המגזין גם צמצם את תדירותו מעשרה גיליונות בשנה לשישה, והפחית את תפוצתו ממיליון ורבע לעותק למיליון בלבד. ב-2022 דווח כי The Arena Group, הבעלים של מגזינים כמו Sports Illustrated, תרכוש את Men's Journal מ-AMI. בפברואר 2023 דיווח הוול סטריט ג'ורנל כי The Arena Group תתחיל להשתמש בבינה מלאכותית ליצירת תוכן במגזין. עם זאת, הדיווחים הראשונים הצביעו על טעויות משמעותיות בכתבות שנוצרו על ידי הבינה המלאכותית. בפברואר 2023, מנויי המגזין קיבלו את גיליון מרץ 2023 של המגזין Sports Illustrated, עם הודעה כי מנס ג'ורנל חדל מלהתפרסם. המנויים יקבלו גיליונות של Sports Illustrated במקום, ומנויים שנרשמו לשני המגזינים יקבלו הארכה של מנוי ה-Sports Illustrated שלהם. אתר האינטרנט הרשמי של מנס ג'ורנל מנס ג'ורנל, ברשת החברתית פייסבוק מנס ג'ורנל, ברשת החברתית אקס (טוויטר) מנס ג'ורנל, ברשת החברתית אינסטגרם מנס ג'ורנל, סרטונים בערוץ היוטיוב "Men's Journal Debut Set". The New York Times. 6 באפריל 1992. נבדק ב-21 באוגוסט 2016. {{cite web}}: (עזרה) American Media bulks up with Men’s Journal buy Sara Fischer, Kerry Flynn, Arena Group to buy brands from Accelerate360 in $28.5M deal, Axios, ‏13 בדצמבר 2022 "Men's Journal Debut Set". The New York Times (באנגלית). נבדק ב-2021-03-25. "American Media Bulks up Men's Journal Print Distribution and Shifts Men's Fitness to All-Digital". 11 באוגוסט 2017. {{cite web}}: (עזרה)
Desire (שיר של קלווין האריס וסם סמית')

"Desire" הוא סינגל של הדי ג'יי הסקוטי קלווין האריס והזמר/ת הבריטי/ת סם סמית'. השיר יצא בהוצאת חברות התקליטים קולומביה רקורדס וסוני מיוזיק UK ב-28 ביולי 2023. השיר נכלל באלבום האולפן השביעי של האריס, 96 Months. נכון לספטמבר 2024, השיר הושמע למעלה מ-264 מיליון פעמים בספוטיפיי, ולמעלה מ-37 מיליון פעמים ביוטיוב. מידע על הסינגל "Desire" באתר מיוזיק בריינז סרטון השיר "Desire" באתר יוטיוב מידע על השיר "Desire" באתר ספוטיפיי Desire (with Sam Smith), 2023-07-28, ארכיון מ-2024-09-18, נבדק ב-2024-09-22 CalvinHarrisVEVO (2023-08-11), Calvin Harris, Sam Smith - Desire (Official Video), ארכיון מ-2024-09-15, נבדק ב-2024-09-22
ממלכת צמחייה

ממלכת צמחייה (באנגלית: floristic kingdom) היא אזור גאוגרפי נרחב, שבו מתקיימת חפיפה רבה בין תפוצות שלמות של צמחים ממשפחות וסוגים שונים יחדיו. הממלכות דומות למונחי האזורים הביוגאוגרפים אצל בעלי חיים על בסיס יבשתי או על-יבשתי, כשהתפוצה מתייחסת לצמחייה יבשתית (ולא לאצות). בתוך הממלכות נמצאים אזורי צמחייה שונים במספר בתי גידול וחלק מהצמחים אנדמיות לאזורים קטנים יותר. המונח הקטן יותר לאזור צמחייה הוא אזור פיטוגאוגרפי. ישנם מספר אפשרויות חלוקה של ממלכות צמחייה, כשהמקובלת היא שיטת ששת הממלכות של החוקר הבריטי רונלד גוד: ממלכה בוריאלית או הולארקטית (Holoarctic), ממלכה פלאוטרופית (Paleotropic), ממלכה נאוטרופית (Neotropic), ממלכה אוסטרלית (Australian), ממלכת אזור הכף (Capensis) וממלכה אנטארקטית או הולואנטארקטית (Antarctic). צמחייה מדיה וקבצים בנושא ממלכת צמחייה בוויקישיתוף ממלכת צמחייה, באתר אנציקלופדיה בריטניקה (באנגלית) ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
סנטה לוסיה

הכינוי סנטה לוסיה או סנטה לוצ'יה (קיימות מספר צורות איות והגייה נוספות), כלומר "לוסיה/לוצ'יה הקדושה", מתייחס ללוצ'יה הקדושה מסירקוזה. האם התכוונתם ל... לוצ'יה הקדושה מסירקוזה (Santa Lucia di Siracusa;‏ 283–304) – קדושה מעונה נוצרית יום סנטה לוסיה - יום חג נוצרי שנחגג מדי שנה ב-13 בדצמבר ומוקדש ללוצ'יה הקדושה מסירקוזה סנט לוסיה (Saint Lucia) – מדינת אי קטנה במזרח הים הקריבי (מצפון לוונצואלה); קרויה על שם לוצ'יה הקדושה מסירקוזה אורוגוואי סנטה לוסיה (נהר) (Santa Lucía); נקרא כך על ידי הרננדריאס משום שגילהו ביום סנטה לוסיה (13 בדצמבר 1607) סנטה לוסיה (אורוגוואי) (אנ') – עיר במחוז קנלונס, קרויה על שם הנהר; ראו קנלונס (מחוז) איטליה סנטה לוצ'יה (אזור) (אנ') – אזור היסטורי במפרץ נאפולי; קרוי על שם לוצ'יה הקדושה מסירקוזה תחנת ונציה סנטה לוצ'יה – תחנת הרכבת הראשית בעיר ונציה; קרויה על שם כנסיית סנטה לוצ'יה ששכנה במקום ונהרסה לצורך הקמת קו הרכבת בשנת 1861 ארצות הברית רכס סנטה לוסיה (אנ') – רכס הרים במערב קליפורניה צ'ילה גבעת לוסיה הקדושה (Cerro Santa Lucía) – גבעה קטנה במרכז העיר סנטיאגו דה צ'ילה; קרויה כך כי נכבשה בידי פדרו דה ואלדיביה ביום סנטה לוסיה, 13 בדצמבר 1541 סנטה לוצ'יה - שיר נפוליטני מפורסם משנת 1848, המתייחס לאזור סנטה לוצ'יה ההיסטורי בנאפולי St. Lucia – שיר של הראפר האמריקאי פיוצ'ר משנת 2019, ראו Save Me (מיני-אלבום)#רשימת רצועות
יונייטד היי

יונייטד היי (באנגלית: United High, UH) היא סדרת טלוויזיה ישראלית לנוער המשודרת ב-TeenNick וב-HOT VOD Young. פרק הבכורה של הסדרה עלה ב-22 בספטמבר 2024. יונייטד היי הוא בית ספר תיכון יוקרתי, פנימייה המארחת ילדי דיפלומטים מכל רחבי העולם. הסדרה עוקבת אחר נסיונותיהם של דני (אלין גולן), בתו של הנהג של שגריר ארצות הברית בישראל, ורפאל (יהונתן שתיוי), בנו של נסיך מונקו, להסתיר את זהותם האמיתית. דני (אלין גולן) – תיכוניסטית שמצטרפת לפנימיית יונייטד היי. מתחזה לבתו של שגריר ארצות הברית בישראל ולאחותה של ליה, על אף שהיא בתו של הנהג שלו. חברתה הטובה ביותר של ליה, מתאהבת ברפאל. ליה בורנשטיין (מאיה פנחסי) – בתו של שגריר ארצות הברית בישראל, וחברתה הטובה ביותר של דני. משכנעת את דני להצטרף איתה לפנימייה. רפאל (יהונתן שתיוי) – בנו של נסיך מונקו. מאורס לאישה בשם מישל ויוצא לשנת לימודים בישראל. מאבד טבעת בצבע זהב בשווי 10 מיליון דולר. לואי (אמיר בנאי) – שומר הראש האישי של רפאל. מתחזה לנסיך. ניקול נקש (ירדן אריש) – בתה של ג'ודי נקש, בעלת אימפריית קוסמטיקה. טום בוי וגיימרית. ונסה פיקולי (דניאל גימפל) – בתו של ראש ממשלת קנדה, אושיית טיקטוק. רודריגו (יונתן בר-אור) – בנו של שגריר ספרד בישראל. הומוסקסואל. רותם זמיר (דאלי שכנאי) – בנו של השר לביטחון פנים רון זמיר. עלמה (שירה לוי) – שוטרת סמויה שהופכת למורה. צילה "צילי" (ענת מגן-שבו) – מנהלת בית הספר, מקבלת אליו את דני וליה. אוהבת צמחים. הפרופסור (יורם טולדנו) – הפרופסור של בית הספר. שמו לא ידוע. לבנה "ג'ודי" נקש (לירון וייסמן) – אימה של ניקול נקש. מופיעה בפרק השלישי בפרסומת. לירז שלום (קורל סער) – מבריחה מיליוני שקלים לישראל, נתפסת פעמים רבות על ידי המשטרה ומצליחה לברוח מהם. שלחה לוונסה דובי. האחים שלה הם אגם ועומר. אגם שלום (עמית צנציפר) – אחותם של לירז ועומר. נמצאת בקשר עם אביהם בכל מזימה שמבצעת לירז. עומר שלום (רן קפלן) – אחיהן של לירז ואגם. שולח לצילי עציץ ונכנס לתוך הפנימייה. בעבר, היה בקשר זוגי עם רודריגו. יוני (צוף ברנע) – מוכר בגזלן ביונייטד היי, מספר את הסיפור של הסדרה לגיל. גיל (איתי רגב) – מאוהב בניקול, בא ליונייטד היי כדי לשמוע את סיפורה מיוני. מישל הלן – ארוסתו של רפאל במונקו. הנסיך אלכסנדר – אבא של הנסיך רפאל שנשאר גם הוא נסיך. רוצה שבנו יתחתן עם מישל. אביגדור (אילן קובץ') – המדביר שמזמינה לירז, שנכנס אל תוך בית הספר להוציא מחלה מתוך אחד העציצים של צילי וגונב את הטבעת של רפאל. שלומי – המאבטח הקודם של הפנימייה. מיכאל בן עטרת (לירון אופיר) - המאבטח החדש של הפנימייה. אלין גולן – משהו אמיתי (הקליפ הרשמי) | מתוך יונייטד היי | טין ניק, סרטון בערוץ "ערוץ טין ניק", באתר יוטיוב, 19 בספטמבר 2024 גיל משעלי, מעורר השראה: הצצה לסדרה החדשה בכיכובו של איתי רגב, מאקו, 25 באפריל 2024 ליעד בן צור, התפוח לא נפל רחוק מהעץ: ילדי המפורסמים שהלכו בעקבות הוריהם, באתר חדשות 13, 1 באוקטובר 2024
אימרה קנופ

אימרה קנופ (בהונגרית: Knopp Imre;‏ פשט, 29 בדצמבר 1867 – בודפשט, ארז'בטווארוש, 30 בינואר 1945) היה צייר יהודי-הונגרי שנספה בשואת יהודי הונגריה. אימרה קנופ נולד במשפחה יהודית כבנם של הצייר יוז'ף קנופ ודורותיה וייגל. את לימודיו השלים בווינה, בודפשט, ויימאר ופריז. הוא הופיע לראשונה בתערוכת הסתיו 1887 של היכל האמנות בודפשט עם התמונה שלו "מתקן הנעליים", שהרשימה בציור הריאליסטי והמפורט ובגוון האוורירי שלה. התמונה שלו בשם Utolsó öltések (תפרים אחרונים) זכתה במדליית הזהב הקטנה בבודפשט ב-1895. במהלך השנים שבילה ב"בית הספר בנצור", הוא צייר יצירות ותמונות גדולות בצבעים כהים, אקדמיים פחות או יותר מהברית החדשה ובשנות ה-90 של המאה ה-19 דיוקנאות. בשנת 1906 הוענק לו "פרס ראת". מסעותיו אל מחוץ להונגריה עוררו בו עניין בנופים צבעוניים, פתוחים, אווריריים, פרטי ערים, פנים ופורטרטים פיגורטיביים של החיים. ארוחת הצהריים (במוזיאון בברטיסלאבה); רַחְצָה; ארוחת בוקר (במוזיאון לאמנות יפה בודפשט); נשיקת אמא (זכתה במדליית זהב שנייה בברצלונה); פנים בידרמאייר (זוכה במדליית הזהב הגדולה של המדינה ב-1917). דיוקנו של אישה בשמלה כחולה זכתה במדליית זהב במינכן. בשנים 1922 ו-1930 הציג תערוכת אוסף בהיכל האמנות היוקרתית. יצירותיו נשמרות על ידי המוזיאון לאמנות יפה בבודפשט ובגלריית התמונות של ארמון התרבות ארד, את הדיוקן העצמי הפסטלי שלו ניתן לראות במוזיאון ארנסט. אשתו קרטיס גרטרוד מדליין (Curtis Gertrude Madeline) הייתה ציירת אנגלייה, לה נישא ב-1913 בלונדון ב-25 בספטמבר. בתם: אלינור מאריה קנופ (1914–?). בעלה פרידייש הוואש היה מנהל בית דפוס. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש) Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 491. o. Online elérés (לקסיקון יהודי הונגרי. 1929. עורך פטר אויווארי. גישה מקוונת) Kieselbach Galéria és Aukciósház אימרה קנופ אמנות, עורך. קארוי ליקה. שנתון שתים עשרה, 1913, גיליון שלישי, עמ'. 94-100. מדיה וקבצים בנושא אימרה קנופ בוויקישיתוף "Születési bejegyzése a pesti neológ izraelita hitközség születési akv. 1182/1867. folyószáma alatt". נבדק ב-2020-05-13. Halálesete bejegyezve a Bp. VII. kerületi állami halotti akv. 1292./1946. folyószáma alatt. Házasságkötésére vonatkozó bejegyzés (1913. szeptember 21.) Budapesti Hírlap, 33. évfolyam, 224. szám, 11. oldal "Knopp Eleanor Mária házasságkötési bejegyzése a Budapest VII. kerületi polgári házassági akv. 2030/1932. folyószáma alatt". נבדק ב-2020-05-13.
סנטה לוסיה (נהר)

נהר סנטה לוסיה (בספרדית: Río Santa Lucía) הוא נתיב המים העיקרי של אגן נהר סנטה לוסיה, בדרום אורוגוואי. אורכו 248 ק"מ ושטח אגן ההיקוות שלו מכסה 13,500 קמ"ר. נהר זה הוא המקור העיקרי לאספקת מי שתייה באורוגוואי, וממנו שואבים מי שתייה לכ-60% מאוכלוסיית המדינה. זהו מקור האספקה לעיר מונטווידאו ולחלק גדול מדרום המדינה. השם שבו מוכר הנהר כיום ניתן לו ככל הנראה על ידי הרננדריאס (אנ'), שכן הוא הגיע לשפכו ביום סנטה לוסיה (13 בדצמבר 1607), בעת שחקר את החוף המזרחי של ריו דה לה פלטה בשנת 1608. השמות שניתנו לנהר זה על ידי העמים האבוריג'ינים של האזור אינם ידועים. לפעמים נקרא סנטה לוסיה גרנדה כדי להבדיל אותו מנהר סנטה לוסיה צ'יקו. מוצא הנהר סנטה לוסיה הוא מהמדרון מערבי של הרי מחוז לבז'חה, ליד העיר מינס. המסלול העליון שלו הוא בעל שיפוע ממוצע של 4.3 מטר לקילומטר, והיובל החשוב ביותר בשטח זה הוא נחל קמפנרו. המסלול האמצעי של הנהר מתחיל בפאסו רולדאן ומגיע לעיר סנטה לוסיה (אנ'). בקטע זה השיפוע הממוצע של הנהר הוא 0.6 מטר לקילומטר. המסלול התחתון נמשך דרומה, עד לשפך ריו דה לה פלטה, עם שיפוע ממוצע של 0.09 מטר לקילומטר. כאשר הוא מגיע לדלתה בשפך לריו דה לה פלטה, עוצמת הזרימה היא 28,000 ליטר לשנייה. יובליו העיקריים הם הנהרות סנטה לוסיה צ'יקו (Río Santa Lucía Chico) וסן חוסה (Río San José), אך זורמים אליו נחלים נוספים רבים. חלק גדול ממסלולו משמש כגבול בין המחוזות פלורידה וקנלונס, ובהמשך בין מחוז קנלונס לסן חוסה, ולקראת סופו מפריד בין מחוז סן חוסה למחוז מונטווידאו. . בעיירה אגואס קוריינטס ממוקם מפעל טיהור המים הגדול ביותר של החברה הממשלתית O.S.E. (ספ'), אשר מספק מי שתייה לעיר מונטווידאו ולחלק גדול מדרום המדינה (60% מאוכלוסיית אורוגוואי). ניתן לשוט בנהר באמצעות סירות קטנות ובינוניות. מסוף המלחמה הגדולה בשנת 1851 ועד אמצע המאה העשרים התקיים שייט מסחרי חשוב בקטע שבין ריו דה לה פלטה לאגואס קוריינטס. ובעקבות כך, כאשר נבנה הגשר הראשון בקרבת השפך, מעל כביש מספר 1, נבנה חלקו עם אפשרות פתיחה למעבר סירות. כיום, שייט מסחרי כבר לא רלוונטי, אך הנהר עדיין משמש לשיט פנאי ודיג. הגשרים מעל הנהר: גשר אלפרדו סיטרוסה (החדש, מעל כביש 1) (2005) גשר ברה דה סנטה לוסיה (הישן, מעל כביש 1) (1925) גשר כביש 11 הישן גשר כביש 11 החדש (2014) גשר הרכבת ב-25 דה אגוסטו (1900) גשר פאסו פאצ'ה (גשר כביש 5 הישן) גשר כביש 5 החדש גשר הרכבת גשר כביש 6 גשר כביש 7 גשר כביש 108 בפאסו רולדאן בנהר סנטה לוסיה, כמו שאר הנהרות באגן ההיקוות שלו, יש רמה גבוהה באופן חריג של זיהום במים (איטרופיקציה), כתוצאה משימוש חקלאי אינטנסיבי באזור ושפיכת אגרוכימיקלים לנהר. לאור חשיבותו של אגן זה כספק מי שתייה לאזור מונטווידאו, הוקמה בשנת 2015 רצועת חיץ על שתי גדות הנהרות, בה חל איסור על שינוי שטח הצמחייה, עיבוד הקרקע ושפיכת תשטיפי פסולת. האזור שבין העיירה סנטה לוסיה לשפך ריו דה לה פלטה הינו שטח לאומי מוגן, הנקרא "האזור המוגן של ביצות סנטה לוסיה"(ספ'). דו"ח היחידה למשאבי מים משנת 1970 (בספרדית) מדיה וקבצים בנושא סנטה לוסיה בוויקישיתוף נהר סנטה לוסיה באנציקלופדיה של אורוגוואי תיירות באזור סנטה לוסיה נהר סנטה לוסיה באנציקלופדיה של אורוגוואי חקר האוויר הקרקע והמים באורוגוואי 14 ביוני 2017 מחקר, ראה עמוד 177 בספר קריאת השם לגשר ההיסטוריה של בניית הגשר חנוכת הגשר החדש זיהום הנהר סנטה לוסיה התקנות לאזור החיץ באגן סנטה לוסיה האזור המוגן - ביצות סנטה לוסיה
סיסטמטיקה

בביולוגיה סיסטמטיקה או תורת המיון היא חקר מגוון צורות החיים, הן בעבר והן בהווה, והקשרים בין יצורים חיים לאורך זמן. הקשרים מדומיינים כעצים אבולוציוניים (מילים נרדפות: קלדוגרמה, עץ פילוגנטי, פילוגנטיקה). לפילוגניות שני מרכיבים: סדר הסתעפות של הענפים (מראה את הקשרים בין הקבוצות) ואורך הענף (מראה את כמות האבולוציה). עצים פילוגנטיים של מינים ודרגות טקסונומיות גבוהות יותר משמשים לחקר ההתפתחות של תכונות (למשל, מאפיינים אנטומיים או מולקולריים) ותפוצת האורגניזמים (ביוגאוגרפיה). במערכת אחרות, סיסטמטיקה משמשת להבנת ההיסטוריה האבולוציונית של החיים על כדור הארץ. טקסונומיה (ביולוגיה) קלדיסטיקה – מתודולוגיה בשיטתיות עץ פילוגנטי – היחסים ההיסטוריים בין שושלות של אורגניזם מדיה וקבצים בנושא סיסטמטיקה בוויקישיתוף ידיעת הטבע - מיון, דף שער בספרייה הלאומית
יוסף היינה

יוסף היינה (1932 – 21 בספטמבר 2024) היה כדורגלן ישראלי, אשר שיחק בעמדת חלוץ מרכזי במספר קבוצות, אך מזוהה יותר מכולן עם מכבי נתניה, שם שיחק מאמצע שנות ה-50 עד אמצע שנות ה-60, והיה אחד השחקנים הבולטים בקבוצה בשנים אלו. היינה נולד בתל אביב ב-1932. הוא החל את דרכו ככדורגלן בקבוצת הנוער של קבוצת גדנ"ע יהודה, כלשאחר מכן בגיל בוגרים עבר לקבוצות מכבי חולון והכח תל אביב. ב-1955 נקנה על ידי מכבי נתניה, כאשר בקבוצה זו הפך לאחד השחקנים הבולטים עם השנים. הוא שיחק בשורות המועדון בעמדת החלוץ עד 1965 באופן סדיר, והפך לכובש המוביל של הקבוצה בתקופה זו. לקראת סוף הקריירה עבר למכבי חדרה, שם שיחק עונה אחת, לאחר מכן חזר למכבי נתניה, ושוחרר לבית"ר נתניה שם סיים את הקריירה. במהלך הקריירה שלו שיחק גם בנבחרת ישראל בכדורגל. במסגרת הקריירה ככדורגלן גם אימן בקבוצות הנוער של המועדון ובמכבי חדרה שימש כמאמן-שחקן (אנ'). במקביל לעבודתו בתחום הכדורגל, היה לו מקצוע כקצין כבאות, ראש צוות תחום כבאות, מפקד מערך הכבאות של נתניה, ולאחר מכן גם כמזכיר האיגוד הארצי של הכבאים בישראל. בשנת 2023, הוא קיבל הוקרה כיקיר העיר נתניה, בטקס מיוחד שנערך לכבודו לפני משחק של מכבי נתניה מול בני סכנין, כהוקרה על תרומתו הרבה למועדון במשך הזמן, כאשר תרם רבות לפיתוח הכדורגל בעיר ולמועדון מכבי נתניה לאורך השנים. ב-21 בספטמבר 2024, בגיל 92, נפטר היינה. אשר גולדברג‏, יוסף היינה, מכוכביה הוותיקים של מכבי נתניה, הלך לעולמו, באתר וואלה, 21 בספטמבר 2024 אשר אטדגי, יקיר העיר ואגדת מכבי נתניה הלך לעולמו: "הוא היה דמות נערצת", באתר mynet‏ נתניה, 22 בספטמבר 2024 יוסף היינה, באתר עיריית נתניה פוסט של מכבי נתניה, ברשת החברתית אינסטגרם ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
איש הכלב (סרט)

איש הכלב (באנגלית: Dog Man) הוא סרט קומדיית אקשן מונפש אמריקאי בהפקת דרימוורקס הנפשה וביומו של פיטר הייסטינגס, המבוסס על סדרת רומנים גרפיים לילדים באותו השם של דאב פילקי. זהו סרט ספין-אוף וסיפור בתוך סיפור של "קפטן תחתונים: הסרט" משנת 2017 והסרט השני בזיכיון "קפטן תחתונים". בסרט מככבים הקולות של פיט דייווידסון, ליל רל האורי, איילה פישר, פופי ליו, סטיבן רוט, בילי בויד וריקי ג'רווייס. הסרט הוכרז בדצמבר 2020, כאשר נודע שהייסטינגס אמור לביים אותו לאחר ניסיונו עם יצירותיו של פילקי מתוך הרפתקאותיו המדהימות של קפטן תחתונים (2018–2020). קארן פוסטר הצטרפה כמפיקה בינואר 2024. הסרט מתוכנן לצאת לאקרנים בקולנוע בארצות הברית ב-31 בינואר 2025 בהפצת סרטי יוניברסל. כאשר השוטר האנושי נייט וכלבו גרג נפצעו יחד בעבודה, ניתוח מציל חיים משנה את מהלך ההיסטוריה כאשר איש הכלב נולד. איש הכלב חייב להגן ולשרת כשהוא רודף בעקשנות אחרי פיטי החתול המרושע, אבל הגעתו הבלתי צפויה של פיטי הקטן משנה את הדינמיקה שלהם. פיט דייווידסון בתור פיטי, חתול שהוא האויב המושבע של איש הכלב. ליל רל האורי בתור המפקד, מפקד המשטרה של התחנה שבה עובד איש הכלב. איילה פישר בתור שרה אסון, כתבת. פופי ליו בתפקיד באטלר, עוזרו של פיטי. סטיבן רוט בתור סבא, אביו של פיטי. בילי בויד בתור שיימוס, הצלם של שרה. ריקי ג'רווייס בתור פליפי הדג, דג טלקינטי. כמו כן, צפויים לדבב בסרט, לארן ניומן, לונל, מליסה ויסניור, צ'רי אוטרי, קייט מיקוצ'י, מגי וילר, פירס באנטינג, מקס קוך ורחנומה פנתקי. ב-9 בדצמבר 2020, דרימוורקס הנפשה הכריזה כי סרט המבוסס על סדרת הרומן הגרפי ספין-אוף של הסרט "קפטן תחתונים" בשם "איש הכלב" נמצא בפיתוח, כאשר פיטר הייסטינגס צמוד לביים לאחר התנסותו עם יצירותיו של דב פילקי מתוך "הרפתקאותיו המדהימות של קפטן תחתונים" (2018–20). ב-29 בינואר 2024, לאחר ההכרזה על תאריך היציאה, דרימוורקס הודיעה כי קארן פוסטר תשמש כמפיקה. ב-17 בספטמבר 2024, עם יציאת הטריילר הראשון, פיט דייווידסון, ליל רל האורי, איילה פישר, פופי ליו, סטיבן רוט, בילי בויד וריקי ג'רווייס הוכרזו כחלק מהמדבבים של הסרט. אתר האינטרנט הרשמי של איש הכלב (באנגלית) "איש הכלב", במסד הנתונים הקולנועיים IMDb (באנגלית) "DreamWorks' Dog Man Animated Movie Fetches 2025 Release Date". Animation Magazine. 29 בינואר 2024. נבדק ב-29 בינואר 2024. {{cite web}}: (עזרה) Grobar, Matt (29 בינואר 2024). "'Dog Man' Movie Based On Books From 'Captain Underpants' Creator Set For 2025 Release From Universal And DWA". Deadline Hollywood. נבדק ב-29 בינואר 2024. {{cite web}}: (עזרה) Maison, Jordan (17 בספטמבר 2024). "Meet Dog Man in First Trailer for Animated Film". Cinelinx. נבדק ב-17 בספטמבר 2024. {{cite news}}: (עזרה) Weiss, Josh (17 בספטמבר 2024). "Dog Man: Captain Underpants Spinoff Starring Pete Davidson Fetches First Tail-Wagging Trailer". SYFY Official Site. נבדק ב-17 בספטמבר 2024. {{cite web}}: (עזרה) "Instagram". Milligan, Mercedes (9 בדצמבר 2020). "DreamWorks Developing Dav Pilkey's 'Dog Man' as Animated Feature". Animation Magazine. {{cite web}}: (עזרה)
מין מבדיל

מין מבדיל הוא מין של צמח הקיים רק בחברת צמחים מסוימת ולא בשום חברה אחרת, ובכך מבדיל אותה מכל חברה אחרת. מין כזה יכול להיעדר מחלק מהמקומות שתפוסים על ידי החברה, כלומר הוא ייחודי לחברה אך לא הכרחי בה. לדוגמה, פרע אזוביוני הוא מין מבדיל של חברת קטלב מצוי/לוטם שעיר הגדלה על סלעי חוואר בחבל ההר הים-תיכוני של ארץ ישראל. צמח זה אינו גדל בשום חברה אחרת וגם בחברה זו לא תמיד ימצא. מין מגדיר ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אסא וילי

אסא הוקסי וילי (באנגלית: Asa Hoxie Willie‏; 11 באוקטובר 1829 - 16 במרץ 1899) היה חבר בית הנבחרים של ארצות הברית שייצג את טקסס והשופט העליון של בית המשפט העליון בטקסס. במהלך מלחמת האזרחים שירת כמייג'ור בצבא הקונפדרציה. וילי נבחר כדמוקרט לכהונה אחת בקונגרס מ-1873 עד 1875 כחבר מטעם מחוז הקונגרס הכללי של טקסס. ווילי נולד ב-11 באוקטובר 1829 בוושינגטון, ג'ורג'יה, והיה בנם של ג'יימס וקרוליין (הוקסי) וילי. וילי למד בבתי ספר פרטיים במחוז וילקס, ג'ורג'יה ובגיל 16, הוא עבר לברנהאם, טקסס ב-1846 ולמד משפטים במשרדו של אחיו הגדול, ג'יימס וילי. הוא התקבל ללשכת עורכי הדין ב-1848 והחל לעסוק בכך בברנהאם. הוא נבחר לתובע המחוזי של המחוז השיפוטי השלישי של טקסס מ-1852 עד 1854. ב-1858, וילי עבר למרשל שם הוא ואלכס פופ הקימו שותפות במשפטים. הוא התחתן עם בטי ג'ונסון מברנדון, מיסיסיפי ב-1859. עם פרוץ מלחמת האזרחים, וילי הוסמך למייג'ור ברגימנט הרגלים השביעי של טקסס של צבא הקונפדרציה במטהו של קולונל ג'ון גרג. וילי נלכד יחד עם רוב חייליו בפורט דונלסון בפברואר 1862. הגברים השבויים נכלאו בג'ונסון'ס איילנד, אוהיו למשך תשעה חודשים לפני שהרגימנט הוחלף בזמן כדי להשתתף בקרב צ'יקמוגה בספטמבר 1863. וילי נלחם בשאר הקרבות של ארמיית טנסי עד לכניעתה. לאחר מלחמת האזרחים, וילי עבר לגלווסטון, טקסס ובשנת 1866 נבחר לשופט עמית של בית המשפט העליון בטקסס אך הודח על ידי רשויות צבא השיקום ב-1867. לאחר שירותו בבית המשפט, וילי חזר לעסוק בעריכת דין. לאחר השלמת השיקום וכשהטקסנים חידשו את זכויותיהם על פי החוקה האמריקאית, קיבלה טקסס שני נציגי קונגרס נוספים באמצעות חלוקה כתוצאה ממפקד האוכלוסין של 1870. בית המחוקקים לא צייר מחדש את 4 מחוזות הקונגרס של המדינה ובמקום זאת איפשר לשני חברים להיבחר במחוזות כלליים. וילי נבחר לקונגרס ב-1872 וכיהן לכהונה אחת. וילי לא ביקש להיבחר מחדש ב-1874 וחזר לגלווסטון, שם נבחר לפרקליט העירייה ב-1875 וב-1876. בשנת 1882, וילי מונה לשופט העליון של בית המשפט העליון בטקסס על ידי המושל אורן מ. רוברטס, בעצמו שופט ראשי של טקסס לשעבר. וילי כיהן בבית המשפט עד פרישתו ב-1888. ווילי מת בגלווסטון, טקסס ב-16 במרץ 1899. הוא נקבר בבית הקברות של הכנסייה האפיסקופלית טריניטי, גלווסטון. מדיה וקבצים בנושא אסא וילי בוויקישיתוף אסא וילי, באתר המדריך הביוגרפי של הקונגרס של ארצות הברית (באנגלית) אסא וילי, באתר "Find a Grave" (באנגלית) Texas Civil War Regiments Texas Politics. Texas State Historical Association (אורכב 12.09.2007 בארכיון Wayback Machine) Biographical Directory of the United States Congress Handbook of Texas Online. Texas State Historical Association. The Political Graveyard
מין מגדיר

מין מגדיר הוא מין של צמח (או שניים) שעל שמו נקראת חברת הצמחים. מין זה יהיה תמיד הנפוץ ביותר מבין המינים ששייכים לצורת החיים הגדולה ביותר האופיינית לחברה והבונה את נוף הצומח של החברה. מין מגדיר יהיה תמיד נוכח בחברה. דוגמה - חברת החורש הנפוצה ביותר בארץ ישראל נקראת חברת אלון מצוי/אלה ארצישראלית, על שמם של שני מיני העצים הנפוצים בה ביותר. שני עצים אלה נמצאים כמינים מלווים גם בחברות אחרות. מין מבדיל ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
אין לי אהבה

אין לי אהבה הוא שיר מאת שימי תבורי. את המילים לשיר כתב אליעוז רבין והלחין ועיבד אלי קניאל, אביו של ילד הפלא, נועם קניאל. השיר נכלל באלבומו השני של תבורי, "שלך באהבה". הוא הוצג ב"פינה לשיפוטכם" של מצעדי רשת ג' ב־6.3.1978, וצעד 15 שבועות, עד 10.7.1978. בשיאו הגיע למקום השני במצעד (12.6.1978), ובמצעד השנתי תשל"ח (1978) של התחנה דורג במקום ה־17. זהו שירו הראשון של תבורי שהגיע למצעדים השנתיים שהפך ללהיטו הגדול הראשון. זהו שיר של אהבה נכזבת. הכותב מבכה את אהבתו עד שאהובתו עזבה אותו. בתמימותו, האמין באהבתה, כמו פרפר היה בידיה, והנה היא אינה ובלעדיה אין עוד ריח פרח ליומו. הכותב מדבר על השבר והכאב הגדול של עזיבתה המפתיעה, כאילו רוח באה ונשאה אותה. וכך, בלי האהבה, אין עוד שמש בוקר מעליו. עם זאת, השיר מסתיים באופטימיות, בכך שלא יגיף את התריס ולא ינעל את דלתו כיוון שהוא מאמין שאהבתו תחזור, או שמא תהיה זו אהובה אחרת. אין לי אהבה, באתר הספרייה הלאומית מילות השיר אין לי אהבה, באתר שירונט אין לי אהבה, סרטון השיר באתר יוטיוב אין לי אהבה, אקורדים לשיר באתר Tab4U אין לי אהבה, תרגום לאנגלית באתר Lyrics Translate האלבום "שלך באהבה", באתר Discogs אין לי אהבה, באתר פזמונט עמי פרידמן, 75 אלבומים ל-75 לישראל: חיפשתי שירים לצאת לעולם, באתר ישראל היום, ‏27.4.23 אורי הייטנר, אין לי אהבה/שימי תבורי, באתר הבלוג של אורי הייטנר, ‏27.2.23